Seindah Hujan Cinta

Seindah Hujan Cinta ialah sebuah drama televisyen web Malaysia 2025 terbitan Country & Universal Sdn. Bhd. yang diarahkan oleh Nizam Zakaria. Ia dibintangi oleh Yusuf Bahrin,  Datin Nelydia Senrose, Ezzanie Jasny dan Hariz Hamdan. Siri ini memulakan tayangan di Tonton pada 21 Julai hingga 4 September 2025.

Siri ini juga bersiaran ulangan di saluran TV3 di bawah Slot Samarinda pada 4 September hingga 22 Oktober 2025 bagi menggantikan siri drama Langit Ke Tujuh dan digantikan oleh siri drama Bintang Di Langit Syawal.

 Sinopsis 
Mengisahkan kehidupan pasangan suami isteri, Wassim (Yusuf Bahrin) dan Zarita (Nelydia Senrose), yang telah lima tahun mendirikan rumah tangga tanpa kehadiran cahaya mata. Konflik mula tercetus apabila Zarita yang merupakan seorang pempengaruh yang sedang meniti kemuncak kerjaya, masih belum bersedia memikul tanggungjawab sebagai seorang ibu. Sementara itu, naluri seorang ayah yang ada pada Wassim semakin menghimpit dirinya, lebih-lebih lagi saat melihat rakan-rakan sebayanya hidup bahagia bersama keluarga dan anak-anak mereka.

Sebagai jalan tengah, Zarita yang tidak sanggup mengorbankan kerjayanya membuat keputusan luar jangka dengan merelakan suaminya berkahwin lagi. Lebih mengejutkan, Zarita sendiri mencadangkan adik angkatnya, Aneesa (Ezzanie Jasny), sebagai calon madu. Walaupun cadangan itu pada awalnya ditolak oleh kedua-duanya, keteguhan hati Zarita akhirnya membuat Aneesa tunduk, demi menjaga pertalian dan membalas budi yang pernah ditabur.

Namun, hidup bermadu bukan semudah yang disangka. Cemburu yang selama ini terpendam mula membakar jiwa apabila Zarita melihat sendiri kemesraan antara Aneesa dan Wassim. Ketakutan sekiranya Aneesa hamil dahulu membuatkan Zarita goyah, dia mula ingin merebut kembali kasih suaminya yang masih setia dengannya. Namun, segalanya berubah apabila satu kejutan tak terduga muncul, mampukah cinta yang telah terbelah itu disatukan semula, atau segalanya sudah terlambat?

Pelakon

Pelakon utama
 Yusuf Bahrin sebagai Wassim
 Datin Nelydia Senrose sebagai Zarita
 Ezzanie Jasny sebagai Aneesa
 Hariz Hamdan sebagai Zamirul

Pelakon pembantu
 Dina Allysha sebagai Dhiya
 Haidar Hasanudin sebagai Putra
 Amanda Tan sebagai Tini
 Fadilah Mansor sebagai Puan Zarina
 Zulkifli Ismail sebagai Tuan Malim
 Sheila Mambo sebagai Salmah
 Normah Damanhuri sebagai Mak Yon
 Iqram Dinzly

 Pautan luar